Document ID: /roh_data/filtered/Billingualer_Corpus_interleaved-de-rm.jsonl.gz/754

This is a text translated from German to Rumantsch Grischun.
Familiäre Gewalt ist kein privates Problem

Frauen, die in ihrer Ehe und Partnerschaft Gewalt erfahren, scheuen sich oftmals, das bestehende Hilfsangebot in Anspruch zu nehmen.

Gewalt gegen Frauen innerhalb der Familie oder Partnerschaft hat viele Gesichter und ist auch bei uns im Lande eine traurige Realität. Sie findet oftmals innerhalb der "eigenen vier Wände" statt und dringt nicht nach aussen. Gemäss einer Studie wird jede fünfte Frau Opfer von Gewalt in der Ehe oder Partnerschaft, über 40% der Frauen erleiden psychische Gewalt. Trotzdem scheuen sich viele betroffenen Frauen, aber auch das Umfeld, darüber zu reden bzw. Anzeige zu erstatten.

Entgegen aller Wunschvorstellungen und Klischees ist die Familie und das Zuhause keineswegs von vornherein ein Ort der Sicherheit und Geborgenheit. "Familiäre Gewalt kann jeder Frau widerfahren. Frauen aller Altersstufen, aller Schichten und Kulturen, in den verschiedensten Lebensumständen und Situationen sind davon betroffen." weiss Susanna Mazzetta von der Stabsstelle für Gleichstellungsfragen des Kantons Graubünden. "Dass nur wenige dieser Straftaten an die Öffentlichkeit bzw. vor Gericht gelangen, gründet in der Tabuisierung des Themas und teilweise auch in der Verharmlosung dieser Übergriffe."

Kampagne bietet Unterstützung und Sensibilisierung

Der Kanton Graubünden in Zusammenarbeit mit dem Frauenhaus Graubünden startet am 4. Januar 2003 gemeinsam mit Liechtenstein und Vorarlberg eine grenzüberschreitende Informations- und Sensibilisierungskampagne. Im Rahmen des Interreg Projekts "Grenzen überschreiten - Grenzen setzen" wird den betroffenen Frauen vor allem Unterstützung und Beratung angeboten. Gleichzeitig sollen Männer und Frauen für dieses Thema sensibilisiert werden.

Verschweigen verhindert Hilfe

Die Gründe, warum betroffene Frauen sich scheuen, über Gewaltanwendungen ihrer Partner zu reden, sind vielfältig: Scham, finanzielle Abhängigkeit, Angst vor noch mehr Gewalt, Verlust der Aufenthaltsbewilligung sind nur einige davon. Die Kampagne "Gewalt hat kein Zuhause" soll dazu beitragen, die verhängnisvolle Mauer des Schweigens zu durchbrechen. Enttabuisieren heisst aber auch, dass die Täter sich nicht mehr hinter der Verschwiegenheit der Opfer verstecken können.

Keine Rechtfertigung von Gewalt

Wenn wir von Gewalt gegen Frauen innerhalb der Familie oder Partnerschaft sprechen, ist nicht nur körperliche Gewalt gemeint. Auch Verhaltensweisen, die darauf abzielen, die Betroffenen zu unterdrücken, zu beherrschen und zu kontrollieren, sind Formen der Gewaltausübung. Formen "familiärer Gewalt" können sein: körperliche Gewalt, Drohung und Nötigung, sexuelle Gewalt, Freiheitsentziehung, ökonomische Gewalt oder Beschädigung von Sachen. Alle diese Verhaltensweisen sind strafbare Taten und dürfen in keiner Form toleriert werden. Auch gibt es gewalttätige Beziehungsmuster, die als akzeptierte Verhaltensweisen gesehen werden. Z.B. wenn aus Eifersucht und somit unter dem Deckmantel der Liebe Grenzen überschritten werden. In jedem Fall ist auch das Umfeld aufgefordert, frühzeitig hellhörig zu werden.

Information und Hilfe

Frauen, die von "familiärer Gewalt" betroffen sind, wissen oft nicht, wohin sie sich wenden können und haben auch keine Informationen über Rechte und Unterstützungsmöglichkeiten. Die Internet-Site www.gewalthatkeinzuhause.org informiert über alle Beratungs- und Hilfsangebote im Kanton Graubünden, Vorarlberg und Liechtenstein. Gleichzeitig findet eine breite Streuung von Plakaten und Informationsbroschüren an involvierte Organisationen und Behörden, Ärzte und Ärztinnen, Spitäler, Begegnungsorte und Frauenorganisationen statt. Plakate und Broschüren liegen auf Deutsch, Italienisch und Romanisch vor und können bei der Stabsstelle für Gleichstellungsfragen (Tel. 081 257 35 70) bestellt werden.

Quelle: dt

Data: 04.01.2003

La violenza en famiglia n'è betg in problem privat

Dunnas che suffran da violenza en lur lètg ed en lur partenadi, teman savens da far diever da la purschida d'agid existenta.

La violenza cunter dunnas entaifer la famiglia u il partenadi ha blers aspects ed è er en noss pajais ina trista realitad. Ella succeda savens dadens las "atgnas quatter paraids" e na sa manifestescha betg anoravers. Tenor in studi daventa mintga tschintgavla dunna ina victima da la violenza en la lètg u en il partenadi, passa 40% da las dunnas suffran d'ina violenza psichica. Tuttina han bleras dunnas pertutgadas, dentant er lur ambient, tema da discurrer surlonder resp. da far ina denunzia.

Cuntrari a tut ils ideals e clischés n'è la famiglia ed il dachasa betg senz'auter in lieu segir e protegì. "La violenza en famiglia po pertutgar mintga dunna. Dunnas da tut las vegliadetgnas, da tut las classas socialas e da tut las culturas, en las pli differentas situaziuns da vita èn pertutgadas da quai," di Susanna Mazzetta dal post da stab per dumondas d'egualitad dal chantun Grischun. "Il motiv che mo paucs da quests delicts daventan publics resp. arrivan avant dretgira è la tabuisaziun dal tema e per part er la bagatellisaziun da quests acts."

La campagna dat sustegn e sensibilisescha

Il chantun Grischun, la chasa da dunnas dal Grischun sco er il Liechtenstein ed il Vorarlberg lantschan ils 4 da schaner 2003 ina campagna d'infurmaziun e da sensibilisaziun transcunfinala. En il rom dal project d'Interreg "surpassar cunfins - metter cunfins" vegni dà surtut sustegn e cussegliaziun a las dunnas pertutgadas. Il medem mument duain vegnir sensibilisads umens e dunnas per quest tema.

Zuppentar impedescha l'agid

Ils motivs, pertge che las dunnas pertutgadas han tema da discurrer davart ils acts da violenza da lur partenaris, èn variads: vargugna, dependenza finanziala, tema d'anc dapli violenza, perdita da la permissiun da dimora èn mo intgins da quels. La campagna "la violenza n'ha nagin dachasa" duai gidar a rumper il glatsch fatal. Detabuisar signifitga dentant era ch'ils delinquents na pon betg pli sa zuppar davos la discreziun da las victimas.

Nagina giustificaziun da violenza

Sche nus discurrin da violenza cunter dunnas entaifer la famiglia u il partenadi, na manegiain nus betg mo la violenza fisica. Er cumportaments ch'han la finamira da supprimer, da dominar e da controllar las persunas pertutgads èn furmas da violenza. Furmas da la "violenza en famiglia" pon esser: violenza fisica, smanatschas e sforzs, violenza sexuala, privaziun da la libertad, violenza economica u destrucziuns materialas. Tut quests cumportaments èn acts chastiabels e na dastgan en scadin cas betg vegnir tolerads. I dat er models da violenza en la relaziun che vegnan resguardads sco cumportaments acceptads. P.ex. sche, ord schigliusia vegnan surpassads cunfins sut il pretext da l'amur. En mintga cas vegni appellà er a l'ambient social da svegliar sia attenziun a temp.

Infurmaziun ed agid

Dunnas ch'èn pertutgadas da la "violenza en famiglia" na san savens betg, nua ch'ellas pon sa drizzar e n'han er betg infurmaziuns davart lur dretgs e las pussaivladads da dumandar sustegn. La pagina d'internet www.gewalthatkeinzuhause.org infurmescha davart tut las purschidas da cussegliaziun e d'agid en il chantun Grischun, il Vorarlberg ed il Liechtenstein. Il medem mument vegnan distribuids placats e broschuras d'infurmaziun ad organisaziuns ed autoritads involvidas, medias e medis, ospitals, lieus da scuntrada ed organisaziuns da dunnas. Ils placats e las broschuras èn avant maun per tudestg, rumantsch e talian e pon vegnir empustads tar il post da stab per dumondas d'egualitad (tel. 081 257 35 70).

funtauna: rg

Data: 04.01.2003